यानि सफलता और परमार्थ को पाने का मनसा यानि मन एक सशक्त साधन है. मन दिखलाई तो नहीं पड़ता पर हम सब के पास है, ऐसा अनुभव हम सभी को है. परमारथ का मतलब जीवन के परम अर्थ ' परमानन्द' से है. ऐसा आनंद जो स्थाई हो जो किसी भी बाहरी वस्तु, व्यक्ति, परिस्थिति ,स्थान, या समय पर निर्भर न करे परमानन्द कहलाता है.इस मन के द्वारा ही सुख और दुख का अनुभव किया जाता है. मन यदि अतिशय दुःख की स्थिति में है तो कह सकते है हम नरक में जी रहे है और यदि मन सुख का अनुभव कर रहा है तो स्वर्ग में.अब यदि ऐसे कोई लोक होते हो जहाँ स्वर्ग या नरक अलग से होते हो तो वहां भी मन के बैगर वे सब निरर्थक ही है. अत: मन के बारे में जानना अति आवश्यक है.